10.4.2014 Jurnalul Oficial al Uniunii Europene L 107/5 REGULAMENTUL (UE) NR. 358/2014 AL COMISIEI din 9 aprilie 2014 de modificare a anexelor II și V la Regulamentul (CE) nr. 1223/2009 al Parlamentului European și al Consiliului privind produsele cosmetice (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (/), în special articolul 31 alineatul (1), întrucât: (1) (2) () £) () () () ( 0) La rubrica 25 din anexa V la Regulamentul (CE) nr. 1223/2009 se specifică o concentrație maximă de 0,3 % în ceea ce priveşte utilizarea triclosanului în calitate de conservant în produsele cosmetice. Comitetul ştiințific pentru produse destinate consumatorilor (denumit în continuare „CSPC”), înlocuit ulterior de către Comitetul ştiințific pentru siguranța consumatorilor (denumit în continuare „CSSC”) în temeiul Deci- ziei 2008/721/CE a Comisiei ('), a adoptat un aviz cu privire la siguranța triclosanului pentru sănătatea umană, în ianuarie 2009 (*), urmat de un addendum în martie 2011 (). CSPC a considerat că menținerea utilizării triclosanului în calitate de conservant la actuala limită maximă de concentrație de 0,3 % în toate produsele cosmetice nu este sigură pentru consumator din cauza amplorii expu- nerii agregate, iar CSSC a confirmat această poziție. Cu toate acestea, CSPC a considerat că utilizarea sa la o concentrație maximă de 0,3 % în paste de dinți, săpunuri pentru mâini, săpunuri pentru corp/geluri de duş și deodorante, pudre de față și creme corectoare este sigură. În plus, CSSC a considerat că alte utilizări ale triclosa- nului în produsele pentru unghii, atunci când utilizarea prevăzută este curățirea unghiilor de la mâini şi picioare înainte de aplicarea sistemelor de unghii artificiale, în concentrație maximă de 0,3 %, şi în ape de gură, în concen- trație maximă de 0,2 %, sunt sigure pentru consumatori. În lumina avizelor CSSC menționate mai sus, Comisia consideră că menținerea actualelor restricții privind utili- zarea triclosanului la nivelul său actual ar prezenta un risc potențial pentru sănătatea umană. Restricțiile supli- mentare sugerate de către CSPC și CSSC ar trebui, prin urmare, să fie puse în aplicare în anexa V la Regulamentul (CE) nr. 1223/2009. La rubrica 12 din anexa V la Regulamentul (CE) nr. 1223/2009 se specifică o concentrație maximă de 0,4 % pentru un singur ester și de 0,8 % pentru amestecuri de esteri în ceea ce priveşte utilizarea parabenilor cu rol de conservanți în produsele cosmetice, sub denumirea de acid 4-hidroxibenzoic și sărurile și esterii săi. CSSC a adoptat un aviz referitor la parabeni în decembrie 2010 (/), urmat de o clarificare în octombrie 2011 (5), ca răspuns la o decizie unilaterală din partea Danemarcei de a interzice propilparabenul şi butilparabenul, izofor- mele și sărurile lor în produsele cosmetice pentru copiii sub trei ani, pe baza potențialei lor influențe endocrine, adoptată în conformitate cu articolul 12 din Directiva 76/768/CEE a Consiliului (7). CSSC a confirmat că metilparabenul și etilparabenul sunt sigure la concentraţiile maxime autorizate. În plus, CSSC a menționat că sectorul industrial în cauză a prezentat informații limitate sau nu a prezentat niciun fel de infor- mație cu privire la evaluarea siguranței izopropilparabenului, izobutilparabenului, fenilparabenului, benzilparabe- nului şi pentilparabenului. În consecinţă, pentru aceşti compuşi, riscul pentru sănătatea umană nu poate fi evaluat. Prin urmare, aceste substanțe nu ar mai trebui să fie incluse în anexa V şi, întrucât ar putea fi utilizate ca agenți antimicrobieni, ele ar trebui să fie incluse în anexa II, pentru a fi clar că sunt interzise în produsele cosme- tice. JOL 342,22.12.2009,p. 59. Decizia 2008/721/CE a Comisiei din 5 august 2008 de instituire a unei structuri consultative compuse din comitete ştiințifice și experți în domeniul siguranței consumatorilor, al sănătății publice și al mediului și de abrogare a Deciziei 2004/210/CE O L 241, 10.9.2008, p.21). CSPC/1192/08, http:/Jec.europa.eu/health/ph_risk/committees/04_sccp/docs/sccp_o_166.pdf. CSSC/1414/11, http:/|Jec.europa.eu/health|scientific_ committees/consumer_safety/docs|sccs_o_054.pdf. CSSC/1348/10 revizuirea din 22 martie 2011. CSSC|1446|11. Directiva 76/768/CEE a Consiliului din 27 iulie 1976 privind apropierea legislațiilor statelor membre cu privire la produsele cosmetice JOL262,27.9.1976,p. 169).